มีตกขาว เป็นวุ้นๆ สีขาวขุ่นๆ ปนเลือดออกสีน้ำตาลอ่อนๆ ไม่มีกลิ่นคะ มีอาการปวดท้องน้อยร่วมด้วย ประจำเดือนเลื่อนมาประมาณ 10 วันคะ แฟนอยากมีลูกด้วย แต่ไม่ติดสักที
สวัสดีค่ะ อาการตกขาวสีดังกล่าวมา น่าจะมีความผิดปกติ ซึ่งอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4.อวัยวะภายในอุ้งเชิงกรานอักเสบ อาจทำให้มีไข้ ปวดท้องน้อย และเป็นภาวะที่ทำให้มีบุตรยากกว่าปกติได้แนะนำให้รีบไปพบสูตินรีแพทย์เพื่อตรวจภายในและตรวจลักษณะตกขาวเพื่อหาสาเหตุที่แน่ชัดและรักษาตามสาเหตุนั้นๆ ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด ถ้าเป็นเชื้อแบคทีเรียจะเป็นยายาปฏิชีวนะในรูปแบบยาเม็ดรับประทาน เป็นต้นการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์